全港最好食嘅food court一定係西九龍，港式中式日式台式泰式意式英式美式韓式，你想食咩就有咩，而且價廉物美，一個人五十蚊一定食到你飽到行唔郁。今日試左韓式甜辣炸雞，想試好耐今日終於有機會啦：D 小店係一對韓國夫婦開嘅，所以聽聞D炸雞做法好正宗，而且好旺場好多人排隊。33蚊大大碗，仲附送兩條年糕。甜辣醬好香而且唔會好辣，炸雞外脆內軟，年糕煙軔有口感，上面仲灑左少少花生碎，食起上來更惹味！我仲沉醉係炸雞送提子汁的幸福感中，真係好好食好好食好好食！